La deessa, o L'enigma, és una escultura en marbre blanc de l'escultor Josep Clarà i Ayats, que es troba al vestíbul de la Casa de la Ciutat de Barcelona i una còpia a la plaça Catalunya de la mateixa ciutat. Una altra còpia s'exposa al Museu Nacional d'Art de Catalunya. És una de les obres més conegudes de Clarà i, amb el pas del temps, ha esdevingut un emblema de la ciutat. És una de les quatre obres que l'Ajuntament va encarregar a l'escultor en el marc del projecte d'embelliment de places, jardins i carrers de cara a l'Exposició Internacional de 1929.